google/wiki40b huggingface dataset:
Borlänge

Historisk bebyggelse

Borlänge by kan sies å ha utviklet seg fra tre bebyggelseskjerner rundt Borlänge stasjon, Domnarvets Jernverk og Kvarnsvedens pappersbruk ved elven 3 km nord for jernverket. Store Kopparbergs Bergslag organiserte den bruksgata i Hushagen som ennå finnes bevart med både småhus og bostedskaserner.  Bergslagsbyn  som ble anlagt i 1915-20 ble formet som en mønsterbydel med arbeider- og tjenstemannsboliger tegnet av arkitekten Osvald Almqvist. Blant arkitektonisk interessante industribygninger i Borlänge kan kraftverkene ved Bullerforsen (arkitekt Klas Boman, 1910) og Forshuvudforsen (arkitekt Osvald Almqvist, 1921) nevnes. Borganäsvägen, som idag er sentral gågate, kom til å bli det forenende gatestrøket mellom stasjonssamfunnet Borlänge og Domnarvets Jernverk.
Borlänge fikk imidlertid aldri noen samlet, regelmessig byplan, og idag er bebyggelsen splittet i blokk mellom de nedsenkede, store trafikkårene. Jernbanestasjonen ble flyttet og senket i 1966, og i samband med det ble det oppført en ny stasjon vest for sentrum. Gamla Stationsgatan har dog beholdt sin karakter av hovedgate. Et administrasjonssentrum med rådhus og et stort Folkets hus er oppført på den nordre siden av jernbanens sportrasé. Hagakirken i Borlänge ble oppført i 1936 etter tegninger av John Åkerlund og sammenbygd med rådhuset.
Ljungberg Hall var opprinnelig en utstillingshall for verdensutstillingen Allmänna konst- och industriutställningen i Stockholm i 1897. Arkitekt Ferdinand Boberg og ingeniør Fritz Söberg konstruerte hallen som bidrag til Sveriges innovasjoner i teknologi og maskiner. Hallen er foreslått vernet av World Monuments Fund.
Haikeren II

Handling

Jim Halsey er nå blitt politi, men plages fortsatt av de fryktelige opplevelsene fra fortiden. Sammen med kjæresten, Maggie, kjører han nedover den samme øde strekningen i Vest-Texas for å konfrontere sine demoner, samt besøke en slektning. På veien dit plukker de opp en haiker som har en djevelsk plan for paret, og som virker å være en slags reinkarnasjon av haikeren fra fortiden.
2 legender utan penger

2 legender utan penger er et musikkalbum med Tommy Tee og Ken Ring, utgitt i 2004. Dette er duoens første og hittil siste plate.
Alderaan

Alderaan er en oppdiktet planet fra Star Wars-filmene. Den har et temperert klima og ligner endel på Jorden.

Filmene

Alderaan var Bail Organa og Leia Organas hjemplanet. Den ble sprengt av Det Galaktiske Imperiet i Et nytt håp.
Tormod Sæverud

Familie

Han er sønn av Harald Sæverud og bror til Ketil Hvoslef, begge komponister.
Cupcake

Cupcake er den amerikanske variant av muffins, og er en liten kake bakt i porsjonsstørrese, ofte dekorert med en form for søt topping. Den største forskjellen til den mer tradisjonelle muffinsen, er for mange den økte graden av dekorasjon og topping, som har utviklet seg til å bli en egen kunst. I tillegg er cupcakes utelukkende en kake, i motsetning til muffins, som også kan være en form for rundstykke, som f.eks. matmuffins. De vanligste ingrediensene i cupcakes er egg, mel, smør sukker og hevemiddel (vanligvis bakepulver eller natron). Det er også vanlig med individuelle variasjoner som for eksempel sitronskall, sjokoladebiter og vaniljesukker innenfor de ulike oppskriftene. 
Navnet «cupcakes» kommer fra USA, og har opprinnelse i koppene de opprinnelig ble bakt i, før de mer praktiske papirformene kom på markedet. Et annet mulig opphav er måleenheten som ble brukt for ingrediensene, «cups», på norsk kopper, der en oppskrift for eksempel kunne inneholde «en kopp sukker» og «en halv kopp smør».

Ingredienser og fremgangsmåter

Cupcakes inneholder vanlige kakeingredienser som smør, sukker, egg, mel og kjemisk hevemiddel. I tillegg til de vanlige ingrediensene er det også vanlig at de forskjellige oppskriftene har sitt eget særpreg, både i smak og utseende, og kan være tilsatt bl.a. sjokoladebiter, diverse essenser av f.eks. vanilje eller sitron, kakaopulver eller bær. 
Det finnes varierende måter å lage cupcakes på, noen bruker metoden med å piske eggedosis for så å røre inn de andre ingrediensene, mens andre begynner med å røre smøret og sukkeret hvitt ved høy hastighet. I andre oppskrifter er alle ingrediensene rørt sammen uten noen bestemt fremgangsmåte, men andre har svært kompliserte og detaljerte fremgangsmåter.
På markedet finnes det også et bredt utvalg av ferdig muffinsblanding i pulverform, og enkelte produsenter tilbyr også ferdig muffinsrøre som kan helles direkte i formene. Det har etter hvert også kommet allergivennlige varianter, for den med cøliaki går det f.eks. an å kjøpe glutenfri muffinsblanding.
York Minster

York Minster er en av de største katedralene fra middelalderen i England og Nord-Europas største gotiske katedral. Katedralen, som ligger i byen York, ble bygget av Henrik III i 1220. Den har et korsformet grunnplan.
Hardeland kraftverk

Opprusting og ombygging

Det bygges et nytt kraftverk, Løkjelsvatn, som skal erstatte Hardeland H og Litledalen kraftverk. Hardeland K skal oppgraderes med nytt aggregat på 9,4 MW. Utbyggingen skal være ferdig i 2021 og vil gi økt årlig produksjon på 20 GWh.
Paraschizognathus

Utseende

Middelsstore, avlange, grønne skarabider.

Levevis

Larvene lever i jorda av røtter, mens de voksne insektene kan finnes gnagende på blader. Noen arter kan gjøre betydelig skade ved å beite ned løvverk. Disse billene flyr godt og er mest aktive om dagen.

Utbredelse

Slekten er utbredt i Australia.
Cecchiniola

Utseende

En middelsstor, oval, svart bladbille med noe bronseaktig glans. Oversiden er svært tett og fint punktert, ikke særlig blank. Antennene er knapt halvparten så lange som kroppen. Pronotum er rundet, ved roten så bredt spm de rundede dekkvingene. Beina er mørke, middels lange og kraftige.

Utbredelse

Arten er bare kjent fra Krimhalvøya i Ukraina.
Anthology 3

Om Anthology 3

Samlingen inneholder sanger og lyder, variasjoner av kjente komposisjoner i annerledes tapping som aldri tidligere har vært kjent utenfor Apple Records, med unntak av piratutgaver og bootlegs, blant disse finnes «Beginning» og «Not Guilty». De første tidlige demoene fra bandets siste dager, som akustiske utgaver av George Harrisons «While My Guitar Gently Weeps» og «Something». Det er også svært tidlige opptak av sanger som gruppens medlemmer aldri utga med The Beatles (før nå), men som soloartister; Paul McCartneys «Junk» og «Teddy Boy» og George Harrisons «All Things Must Pass».
Sangen «Come and Get It» som McCartney skrev for gruppen Badfinger, som Apple Records ga ut, finnes også her. Versjonen av «Happiness Is A Warm Gun» viser at John Lennon var i begynnelsen med å konstruere sangen og at den ble skrevet i tre deler, og her finnes «I Need a Fix» og «Mother Superior» delene. «Because» uten instrumenter er et fint musikkstykke som viser hvor gode harmonier Lennon, McCartney og Harrison kunne synge.
Skjønnheten og udyret (musikal)

Bakgrunn

Ifølge The Houston Chronicle var det teaterkritikeren Frank Richs anmeldelse av Skjønnheten og udyret i The New York Times som var den utløsende faktoren til at filmen ble en scenemusikal. Frank Young, en av regissørene for musikkteaterselskapet Theatre Under The Stars (TUTS), forsøkte å få Disney interessert i å lage en scenemusikal på samme tid som Michael Eisner og Jeffrey Katzenberg tenkte over Richs artikkel. Disney ble tipset om at TUTS var det beste teateret å lansere en ny musikal på, og snart inngikk de et samarbeid med Young. En sceneversjon av filmen ble regissert av Robert Jess Roth og koreografert av Matt West, som begge var med i Broadway-oppsetningen. Den ble først vist på Disneyland, og gikk deretter i Music Hall i Houston, Texas fra 28. november til 26. desember 1993.

Oppsetninger

18. april 1994 hadde scenemusikalen premiere på Broadway i Palace Theatre i New York City, hvor den fikk blandet kritikk. Den ble en kassasuksess, og blir stadig satt opp verden rundt. Broadway-versjonen vant en Tony Award, og ble den første i en lang rekke med teaterproduksjoner fra Disney. Den siste Broadway-oppsetningen ble holdt 29. juli 2007, etter 46 forhåndsvisninger og 5461 oppsetninger.
Stefan Schwarz

Klubbkarriere

Schwarz er sønn av en tyskfødt far, men vokste opp i Malmö hvor han fikk sin seniordebut for Malmö FF i 1987. Etter å ha spilt for klubben frem til 1990 meldte han overgang til den tyske klubben Bayer Leverkusen, men slet med å etablere seg på førstelaget. Året etter meldte han overgang til den portugisiske storklubben SL Benfica, hvor han fikk sitt definitive gjennombrudd.
Etter å ha spilt i overkant av 70 kamper over tre sesonger dro ferden videre til Arsenal under ledelse av manager George Graham, som da også var tilholdssted for landsmannen Anders Limpar. Etter kun én sesong dro han videre til Serie A og Fiorentina sommeren 1995. Her spilt han i underkant av 80 seriekamper, og vant blant annet Coppa Italia i 1996. I 1998 dro han videre til spansk fotball og klubben Valencia, men dro tilbake til England og Sunderland etter kun ett år og om lag 20 seriekamper.
I 1999 ble han for øvrig også tildelt Guldbollen som årets svenske fotballspiller. Schwarz la opp som fotballspiller i 2003 etter å ha spilt i overkant av 60 seriekamper for Sunderland. Etter at han la opp som fotballspiller har han vært delaktig i et fotballprosjekt i Ghana, samt at han har fungert som spilleragent for den tidligere Sunderland-spilleren Julio Arca.

Internasjonale karriere

Schwarz fikk sin internasjonale debut for Sverige den 14. februar 1990 i en kamp mot De forente arabiske emirater, hvor han kom innpå som innbytter for Pontus Kåmark. Han deltok i VM i fotball 1990, som ble arrangert i Italia, men dette mesterskapet ble for Sveriges del betegnet som fiasko da de tapte alle de innledende gruppekampene mot henholdsvis Brasil, Skottland og Costa Rica. Sverige gjorde det likevel bedre under EM i fotball 1992 arrangert på hjemmebane, da landslaget spilte seg til en plass i semifinalen som de tapte mot Tyskland.
Han spilte også kamper under VM i fotball 1994 som ble arrangert i USA, og var en av bidragsyterne til at Sverige endte opp på en overraskende bronseplass etter å ha vunnet bronsefinalen mot Bulgaria. På landslaget dannet han en solid duo med Jonas Thern, som i en periode også spilte sammen med Schwarz i Benfica.
Cyclocephala ligyrina

Utseende

En middelsstor (ca. 20 millimeter), avlang, blankt svart hornbille.  Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede. Oversiden er middels kraftig punktert. Arten skiller seg fra de fleste andre Cyclocephala-arter på den mørke fargen.

Levevis

De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.

Utbredelse

Arten er utbredt fra Honduras i nord til Peru i sør.
Jacques Clément

Jacques Clément (født ca. 1565–1567 i Serbonnes i Burgund i Frankrike, drept 1. august 1589 i Saint-Cloud) var en dominikanermunk som stakk i hjel kong Henrik III av Frankrike.
Clément var en brennende tilhenger av den katolske liga som hjalp ham med planleggingen av kongemordet. Den  31. juli 1589 forlot han Paris og reiste med noen brev til kongen som oppholdt seg i sitt hovedkvarter Saint-Cloud. Mens kongen leste brevene som Clément hadde overrakt ham, stakk  Clément kniven i ham. De tilstyrtene vaktene drepte Clément på stedet; kong Henrik døde av sine sår den påfølgende dag. 
Cléments lik ble kvartert og brent.
Bulolispa

Utseende

Små (mindre enn 4 millimeter), avlange, gulaktige bladbiller med mørke tegninger. Hodet er nokså stort, antennene middels lange (en tredjedel av kroppslengden) og 8-leddete. Pronotum er firkantet. Dekkvingene er jevnbrede med 8 punktrader av grove punkter og tre opphøyde lengderibber. Beina er korte og kraftige.

Levevis

Både larver og voksne lever på enfrøbladete planter og eter fra dem. Disse artenes vertsplanter er ukjente.

Utbredelse

Slekten er bare kjent fra Ny-Guinea.
Reodors Ballade

«Reodors ballade» («Norwegian Sunset») er en melodi, skrevet av danske Bent Fabricius-Bjerre til filmen Flåklypa Grand Prix. 
I filmen ble den framført av hovedperson Reodor Felgen under en stjerneklar natt. Melodien er også en gjenganger gjennom filmen. Musikeren i filmen er Tommy Reilly.
Reillys elev Sigmund Groven har siden gjort melodien videre kjent, ved å framføre den på sine egne album.
Bueengmåler

Utseende

En middelsstor (vingespenn 24 – 28 mm), slank, gråhvit til blekt brunlig måler. Vingene har tre, ofte utydelige, smale, grå tverrbånd og hver vinge har en liten, svart flekk litt foran midten. Spredte, mørkere skjell kan forekomme. Larven er litt knudrete, mørkt gråbrun, på ryggen med mørke, timeglass-formede flekker.

Levevis

Denne arten har larver som lever på løvetann (Taraxacum spp.) og tungras (Polygonum spp.), til dels på visne blader. Den overvintrer som larve og forpupper seg om våren. De voksne målerne flyr i juni – juli.

Utbredelse

Arten finnes over det meste av Europa, unntatt lengst i nord, og i Nord-Afrika. I Norge er den funnet nord til Møre og Romsdal, men den er uvanlig på Vestlandet.
Bastar (distrikt)

Demografi

Ved folketellingen i 2011 var det 1 411 644 innbyggere i distriktet, mot 1 198 067 i 2001. Den urbane befolkningen utgjør 13,70 % av befolkningen.
Barn i alderen 0 til 6 år utgjorde 15,08 % i 2011 mot 17,54 % i 2001. Antallet jenter i den alderen per tusen gutter er 991 i 2011 mot 1009 i 2001.
Preikestolen

Tilgjengelighet

Normal gangtid tur/retur P-plass ved Preikestolhytta på sti (uegnet for rullestol/barnevogn) er 1 1/2–2 timer hver vei. Turen fra Preikestolen Fjellstue er 3,8 km med en høydeforskjell på 330 meter. Stien er utbedret med blant annet gamle jernbanesviller over en myr. I 2013 og 2014 har sherpaer fra Nepal gjort omfattende utbedringer av stien med trapper og steinsetting. Det anbefales å bruke godt fottøy, i tørt vær er gode joggesko tilstrekkelig. Det er ikke anbefalt å gå turen vinterstid med snø og isføre. Beste sesong er fra april til oktober. De siste årene har det vært utført flere redningsaksjoner av lokale, frivillige hjelpeorganisasjoner i regi av blant andre Folkehjelpen og Røde Kors. Selv om turen til Preikestolen framstilles som en kommersiell og relativ lett gjennomførbar tur, er det på forhånd viktig å vurdere egne ferdigheter og kunnskap om fjellvandring. Det anbefales sterkt å lytte til lokale råd, sjekke værmelding, bruke riktig utstyr og man skal være i god fysisk form før man legger ut på turen. Man skal være klar over at turen gjøres på eget ansvar.
Preikestolen opp fra fjorden ble klatret for første gang 13. juni 2016 av Øyvind Salvesen og Jon Egil Auestad
Tilrettelegging av trafikken til Preikestolen (parkering, toalett, service, utbedring av stien etc.) ivaretas av Stiftelsen Preikestolen.
Sciaenochromis

Akvaristikk

Som alle ciklider fra Malawisjøen trives disse fiskene best i hardt, alkalisk vann. Minste anbefalt akvariestørrelse er 200-300 liter avhengig av art.
Globulischiza

Utseende

En liten til middelsstor (8-10 millimeter), eggformet, høyt hvelvet, blankt svart oldenborre. Snuten er trapesformet med rett forkant, antennene 10-leddete, klørne kløvede.

Utbredelse

Arten er utbredt i Sør-Afrika.
Volksgemeinschaft

Volksgemeinschaft (tysk for «folkefellesskap») var en politisk idé i Tyskland på første halvdel av 1900-tallet. Selv om uttrykket egentlig stammer fra første verdenskrig og omfattet alle tyskere blir det i ettertiden vanligvis forbundet med Adolf Hitler og Det tredje rike, der det betegner et antidemokratisk og ekskluderende fellesskap av etniske tyskere.

Første verdenskrig

I kontekst av første verdenskrig ble uttrykket brukt for å samle alle landets innbyggere bak keiserdømmet og krigsinnsatsen, som da keiser Vilhelm II uttalte at Ich kenne keine Parteien mehr, ich kenne nur Deutsche! (jeg kjenner ikke lenger partier, jeg kjenner bare tyskere!). Uansett om du var fattig eller rik, venstre- eller høyreorientert, nå skulle hele folkefellesskapet jobbe sammen. I denne opprinnelige betydningen av folkefellesskapet var også sosialdemokrater og jøder inkludert, selv om gamle antisemittiske holdninger og klassemotsetninger kom tilbake i løpet av krigsårene. Disse tingene gjorde at begrepet «folkefellesskapet» ikke lenger beskrev de faktiske forholdene i landet, men selve ideen og myten kom til å overleve inn i mellomkrigstiden.

I nazistisk propaganda

Under Weimarrepublikken ble uttrykket brukt av flere politiske leire, men for ytre høyre (og spesielt NSDAP) hadde det nå fått en antidemokratisk og ekskluderende definisjon: Det var ikke lenge alle tyskere som var med i folkefellesskapet, det omfattet nå bare Volksgenossen («folkefeller», eller «folkekamerater»). Ingen tysk jøde kunne være folkefelle i de høyreradikales retorikk, for nå var medlemskap i gruppen basert på etnisitet, rasebiologi og myter om blodsbånd.
Etter nazistenes maktovertagelse i 1933 begynte ensrettingen av det tyske samfunnet, og ideen om et folkefellesskap ble brukt som begrunnelse til å legge ned flere samfunnsinstitusjoner. For eksempel ble alle fagforeninger oppløst, for arbeider og arbeidsgiver skulle ikke se på seg selv som motstandere i en klassekamp, men derimot som like deltakere i folkefellesskapet. Ideen om folkefellesskapet var også sentralt i nazistenes ideer om forholdet mellom kvinner og menn: Der menn ble oppfordret til å bli «harde som stål» skulle kvinner fokusere på familielivet, og for begge grupper var det forventet at man var lydig og ofret seg for det tyske folkefellesskapets beste.
Ideen om et folkefellesskap ble også brukt som moralsk begrunnelse for å samle all makt hos føreren. Føreren ble en metafysisk manifestasjon for folkeviljen, i den betydning at folket egentlig ville det føreren vil, selv om de kanskje ikke så det selv. Folket skulle ikke ha noen makt til å kontrollere eller etterprøve førerens beslutninger – disse var pr. definisjon riktige fordi de kom fra føreren, og derved fra folkefellesskapet selv.
Ferrari 348

Ferrari 348 (1989–1995) var en to-seters sportsbil laget av italienske Ferrari.  Den etterfulgte Ferrari 328 og ble produsert i om lag 8 500 eksemplarer. Den ble i 1994 avløst av Ferrari F355.
Den hadde en 3,4-liters V8 på 300 hk som nå var midt-montert langsgående, i likhet med Ferrari Mondial t (tidligere var det vanlig at motoren stod vinkelrett på drivakselen).  Tyske Bosch leverte bensininnsprøytning.  Fem-trinns manuell girkasse.  Design av Pininfarina.
348 TB fra 1989 (2 895 eks.) var en coupe (2894 eksemplarer) med gassdempere. 348 TS fra samme året (4 230 eks.) var en targautgave der litt av taket kunne løftes av og gjemmes bak setene (4228 eksemplarer). 348 GTB fra 1993 (252 eks.) hadde 320 hk og ikke særlig annerledes enn 348 TB. Det samme gjaldet 348 GTS, (137 ex.) mens 348 Spider fra 1993 (1 090 eks.) var en ny utgave der hele taket ble borte i bagasjerommet. Flere slike ble solgt i Norge.
340 Serie Speciale fra 1992 (116 eks.) var kun for det amerikanske marked. 348 Challenge fra 1993 var en raserutgave med samme motor (320 hk), men myntet på fabrikkens nye merkeserie Ferrari Challenge, derfor var luftinntakene noe større.  Likens var 348 GT Competizione fra 1993 tilpasset raser-reglene i GT-mesterskapet og gjort raskere ved å fjerne mattene og anlegget for luftkondisjonering.
Frederik Theodor Hurtigkarl

Liv

Han var sønn av Svend Hurtigkarl, inspektør ved Sorø akademi, og Marie Fjellerup. I 1779 ble han student fra Klinchske institut i København og studerte deretter filologi ved Københavns Universitet. Etter å ha blitt cand. philol. i 1784 fortsatte han å studere rettsvitenskap og ble cand. jur. i 1788. I 1790 ble han ansatt ved universitetet, hvor han fra 1798 var professor. Fra 1818 til 1819 var han universitetets rektor. Ved sin død testamenterte han formuen sin til stipender for studerende ved universitetet.
Hurtigkarl utga verket Den danske og norske private Rets første Grunde (1813–20), som var skrevet etter mønster av Engelbrecht Hesselbergs oversikt (Juridisk Collegium) fra 1755. Verket ble i samtiden stilt i skyggen av Ørsteds Haandbog over den danske og norske Lovkyndighed (1822–35), som i formen besto av bemerkninger til Hurtigkarls verk.
Kvalifisering til VM i fotball 2010

Deltakende lag

204 av FIFAs 208 medlemmer deltok i kvalifiseringa. Brunei, Laos og Filippinene meldte seg ikke på i tide, mens Papua Ny-Guinea ble diskvalifisert fra OFCs kvalifisering. I denne kvalifiseringa deltok det flere lag enn noen gang tidligere. Den tidligere rekorden var på 199 fra den foregående kvalifiseringa, og fem av disse trakk seg før de hadde spilt en eneste kamp.
Vannblemme

En vannblemme er en forsvarsmekanisme i menneskekroppen. Når det ytre hudlaget skilles fra det indre laget, samler det seg serøs væske (den flytende delen av blodserumet) mellom lagene mens huden repareres under.
Dersom vannblemma oppstår i forbindelse med en blødning, kan det oppstå en blodblemme.

Årsak

En vannblemme kan oppstå som et resultat av kjemisk eller fysisk skade. Et eksempel på en kjemisk skade er allergisk reaksjon. En fysisk skade kan være varme, frost eller friksjon.
Vannblemmen utvikles vanligvis når friksjon eller irritasjon på hudoverflaten gjør at hudlagene skilles. Væske fyller rommet i mellom hudlagene mens huden repareres. Du vil vanligvis finne vannblemmer på føtter eller hender, som begge er ideelle steder for en vannblemme.
Vannblemmer kan også oppstå i forbindelse med kjønnssykdom.

Hvordan unngå vannblemmer?

Minimalt med friksjon er den beste måten å unngå vannblemmer på. Sko som passer, sokker og arbeidshansker hjelper til å redusere risikoen for at vannblemmer skal oppstå.
Det å forsikre seg om at skoene er riktig størrelse og form, og at sokkene er laget av en syntetisk blanding er gode forholdsregler. Man kan også få tak i salver for å minske friksjon i forbindelse med trening.

Behandling

En vannblemme vil vanligvis forsvinne ganske fort av seg selv med mindre det oppstår en infeksjon. Dersom blemma sprekker, vil huden under være langt mer sårbar da dette er et åpent sår. Hvis dette skulle skje, bør man desinfisere såret og sette på et plaster eller en bandasje for å unngå at skadelige bakterier kommer til. Plasteret eller bandasjen bør ikke sitte for stramt siden dette kan føre til friksjon.
Dersom blemmen har sprukket, bør man ikke fjerne den overflødige huden (med mindre den er revet opp eller skitten). Verk og rød og sår hud rundt såret er tegn på infeksjon. Små, hele blemmer som ikke er ubehagelige bør få helbrede seg selv i fred nettopp fordi vannblemmens beste beskyttelse mot infeksjoner er dens egen hud.
Noen vannblemmer kommer på steder der de gir ubehag ved bevegelser, spesielt dersom det innvendige trykket blir for stort. Da kan en tømme den ved å stikke hull og la en del veske renne ut. Et slikt dreneringshull bør ikke settes i selve blemmen, men i kanten fra den urørte huden og inn. Hullet vil da normalt tette seg selv uten at det innvendige av blæra blir forurenset.
Airbus A300

A300 operert av SAS

SAS hadde fire A300B2-320, en type som kun ble brukt av SAS og som blir beskrevet som en hybrid mellom A300B2 og A300B4. Disse ble fra juni 1983 oppgradert til A300B4-120 standard. A300 hadde sin jomfrutur med SAS 18. februar 1980, og to av flyene ble benyttet på rutene København-London, Oslo-London, 
København-Paris og København-Madrid mens de to andre gikk i chartertrafikk med Scanair. Et av flyene gikk tapt i en ulykke 18. desember 1983 under leasing av Malaysian Airline System, og de siste tre ble solgt fra Scanair til Conair i 1987.
Norgesmesterskapet i basketball for menn U19

Norgesmesterskapet i basketball for gutter under 19 år, er en årlig basketballturnering for U19-lag.